section_heading: Povijest
paragraph_text: James (Jim) Sutherland radio je kao procesni inženjer za američku tvrtku Westinghouse, koja je poznata po plinskim turbinama i nuklearnim centralama, i on se zainteresirao za izgradnju kućnog računala nakon što je Westinghouse deklarairala kontrolno sklopovlje računala PRODAC IV viškom. PRODAC IV bio je konstruiran 1959. godine, za kontroliranje industrijskih procesa i bio je izgrađen korištenjem tranzistora a osnovni logički sklop bio je NE sklop, a radna memorija bila je izgrađena od magnetskih jezgri. PRODAC IV bio je zamijenjen za računalo UNIVAC, i pošto se PRODAC IV nije koristio, Jim Sutherland uvjerio je svoga pretpostavljenog da mu pozajmi module da može konstruirati eksperimentalno računalo u podrumu svoje kuće. Nakon dobivenog dopuštenja, Sutherland jepreuzeo logičke module i radnu memoriju i dizajnirao je svoju aritmetičku jedinicu te instrukcije za svoje računalo. Izgradnja je započela 1966 godine., i završena 1968. godine kada se pojavio članak u časopisu Popular Mechanics. Računalo je radilo sve do 1976. godine, kada zbog ne-ekonomičnosti i pojavom boljih računala Jim Sutherland je isključio iz uporabe. Jim Sutherland je 1984. godine poklonio ECHO IV Računarskom muzeju u Bostonu.